Document ID: 32011R0259

REGULAMENTUL (UE) NR. 259/2011 AL COMISIEI
din 16 martie 2011
de modificare a Regulamentului (UE) nr. 642/2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 143, coroborat cu articolul 4,
întrucât:
(1)
Articolul 5 din Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (2) stabilește elementele care trebuie luate în considerare la stabilirea prețurilor reprezentative CIF de import prevăzute la articolul 136 alineatul (2) din Regulamentul (CE) nr. 1234/2007 pentru cerealele menționate la articolul 2 alineatul (1) din Regulamentul (UE) nr. 642/2010.
(2)
Deși articolul 2 alineatul (1) și articolul 5 alineatul (1) din Regulamentul (UE) nr. 642/2010 se referă la grâul comun de calitate superioară, anexa III la regulamentul respectiv include burse și soiuri de referință și pentru grâul comun de calitate medie și inferioară. Din motive de coerență, este oportun să se elimine din anexa respectivă bursele și soiurile pentru grâul comun de calitate medie și inferioară.
(3)
Prin urmare, Regulamentul (UE) nr. 642/2010 trebuie modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Anexa III la Regulamentul (UE) nr. 642/2010 se înlocuiește cu textul din anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 martie 2011.

Labels: 2
3
15
17